অসমের খনি থেকে উদ্ধার আরও এক শ্রমিকের নিথর দেহ!

অসম: অসমের কয়লা খনিতে আচমকাই ঢুকে পড়ে জল। যার জেরে কয়লা খনির ভিতরে আটকে পরে বহু শ্রমিক। লাগাতার উদ্ধার কাজ চলছে। খনির ভিতর আটকে পড়ে ২৫ জন শ্রমিক। ঘটনাটি ঘটে সোমবার রাত ভোরে।

তারপরেই মঙ্গলবার থেকে বিপর্যয় মোকাবিলা বাহিনীর পক্ষ থেকে শুরু হয় উদ্ধার কাজ। উদ্ধার কাজে নেমে জানা যায় ঘটনায় মৃত্যু হয়েছে তিনজনের। গতকালের খবর অনুযায়ী ৯ জন শ্রমিক খনির ভিতরে তখনও আটকে ছিলেন। তার মধ্যে উদ্ধার হল আরও এক শ্রমিকের মৃতদেহ।

আরও পড়ুন: অসমের খনিতে ঢুকে পড়ে জল! ঘটনায় নিহত তিন, নিখোঁজ বহু

সূত্রের খবর, খুনের ভিতরে জলস্তর বর্তমানে ১০০ ফুটের উপরে। ধীরে ধীরে পরিমাণ আরও মাত্র ছাড়াচ্ছে বলে জানা গিয়েছে। আটকে পড়া শ্রমিকদের কাছে পৌঁছতে হিমসিম খাচ্ছে বিপর্যয় মোকাবিলা বাহিনী। আটক ৯ শ্রমিকের মধ্যে আটকে রয়েছে বাংলা জলপাইগুড়ির এক শ্রমিক। কিন্তু এখনও তাঁর কোন খোঁজ মেলেনি। সব মিলে পরিস্থিতি আরও ভয়াবহ হচ্ছে বলে জানা যাচ্ছে।

সোমবার রাতভোর থেকে অসমের কয়লা খনিতে আটক ছিলেন ২৫ জন শ্রমিক। ঘটনার খবর পাওয়ার পরেই গতকাল অর্থাৎ মঙ্গলবার থেকে শুরু হয় উদ্ধার কাজ। কয়েকজন শ্রমিককে উদ্ধার করে তড়িঘড়ি পাঠানো হয় হাসপাতালে। তাদের যাতে তাড়াতাড়ি হাসপাতালে পাঠানো যায় সেই জন্য খনির বাইরেই প্রস্তুত রাখা হয়েছিল সেনা হেলিকপ্টার। কিন্তু অনেককেই করা যায়নি উদ্ধার। খনির ভিতরে জল ঢুকে পড়ার দরুন উদ্ধারকাজের জন্য নামানো হয় ডুবুরিও।

দেখুন অন্য খবর